Registrul Auto Român (RAR), prin Departamentul Supraveghere de Piață, a demarat o acțiune de a stopa anularea sistemelor de reducere a emisiilor poluante prin eliminarea anunțurilor referitoare la această procedură.

RAR atrage atenția

RAR atrage atenția că eliminarea sistemelor de reducere a emisiilor poluante este ilegală. „Atragem atenția asupra ilegalității anulării (atât din soft cât și faptic) sistemelor de reducere a emisiilor poluante (Filtru Particule, EGR, Adblue)”, a anunțat compania.

Instituția face demersuri pentru a elimina și bloca apariția anunțurilor. Peste 400 de anunțuri pentru a elimina filtrul de particule, EGR și Adblue au fost blocate de la publicare.

„În prezent este în desfășurare o campanie proactivă de identificare și eliminare a ofertelor privind practica ilegală de eliminare a sistemelor de reducere a emisiilor poluante, activități prin care se influențează parametrii constructivi, funcționali și de calitate ai vehiculelor rutiere, față de reglementările legale referitoare la condițiile tehnice privind admiterea și menținerea în circulație, campanie prin care s-au identificat și eliminat din platformele online, până în prezent, peste 300 de anunțuri, iar altele 400 au fost blocate la publicare”, mai spune RAR.

Modificarea sistemelor de control al emisiilor de NOx de către operatorii economici care desfășoară activități de reparații, de reglare, de modificări constructive sau de reconstrucție a vehiculelor rutiere sau de către conducătorul autovehiculului poate fi asimilată cu infracțiuni contra siguranței și integrității sistemelor informatice.

Registrul Auto Român derulează, prin Departamentul Supraveghere de Piață (DSP), acțiuni de control care urmăresc conformitatea activităților de reparații efectuate cu respectarea condițiilor tehnice și de calitate impuse de constructorul de automobile, precum și supravegherea pieței serviciilor auto privind certificarea și/sau omologarea echipamentelor, pieselor de schimb și materialelor utilizate la vehicule rutiere.

Dacă ți-a plăcut articolul, urmărește-ne pe Facebook.

V-ar putea interesa și:

Informaţiile publicate de EVmarket.ro pot fi preluate doar în limita a 500 de caractere şi cu citarea în lead a sursei cu link activ. Orice abatere de la această regulă constituie o încălcare a Legii 8/1996 privind dreptul de autor.

………………………………………………………………………………………………………………………

#EVmarket #News #Automotive #Cars #Car #RAR #service #Bucuresti #Bucharest #Romania #ecofriendly #green #mobility #Eco #Sustainability #ClimateChange #Sustainable #forwardthinking #future #thefuture #Technology #Drive #efficient #mobility #free

Foto: Image by Ryan Doka from Pixabay